text: नई दिल्‍ली: अमिताभ बच्‍चन और आमिर खान पहली बार फिल्‍म 'ठग्स ऑफ हिंदोस्तान' में नजर आने वाली हैं. फिल्‍मों के सेट पर हमेशा टाइम पर पहुंचने वाले अमिताभ शूटिंग के दौरान घायल हो गए हैं. लेकिन लगता है दर्द के बाद भी अमिताभ ने पूरी टीम को इंतजार नहीं कराया और लगातार शूट जारी रखा. मीडिया रिपोर्ट्स के अनुसार इस फिल्‍म का एक सीन शूट करते हुए अमिताभ बच्‍चन के पैर में फ्रैक्‍चर हो गया है. मीडिया रिपोर्ट्स के मुताबिक शूटिंग के दौरान लगी चोट के कारण अमिताभ बच्चन की पीठ में भी दर्द होने लगा, लेकिन फिल्म के बिजी शेड्यूल के चलते उन्होंने इसमें कोई भी बदलाव करने के लिए मना कर दिया. वह अपनी पीठ दर्द और पैर की चोट के साथ ही शूटिंग कर रहे.